War को लेकर ऋतिक और टाइगर ने फैन्स से की ये बिनती, कहा- खून और पसीने से बनीं है फिल्म तो...  
'वॉर' को लेकर ऋतिक रोशन ने किया ट्वीट
सोशल मीडिया पर जमकर वायरल हो रहा है ट्वीट
फिल्म 'वॉर' आज होगी रिलीज
बॉलीवुड एक्टर ऋतिक रोशन (Hrithik Roshan) और टाइगर श्रॉफ (Tiger Shroff) की मोस्ट अवेटिड फिल्म 'वॉर (War)' आज रिलीज होने वाली है. इस फिल्म को लेकर फैन्स काफी एक्साइटिड भी हैं. लेकिन हाल ही में फिल्म 'वॉर' को लेकर ऋतिक रोशन और टाइगर श्रॉफ ने फैन्स से बिनती की है. ऋतिक रोशन ने अपने ट्वीटर हैंडल में फिल्म को लेकर ट्वीट करते हुए लिखा, 'मेरी आप सबसे एक पर्सनल बिनती है. हमने 'वॉर' को बहुत मेहनत, खून, पसीने और प्यार से बनाया है तो कृपया फिल्म देखने के दौरान हमारे स्पॉइलर की सुरक्षा करें क्योंकि यह हर किसी के फिल्म देखने के अनुभव में बेहद इजाफा करेगा. इसको लेकर आप सब पर भरोसा है.'
Hi Guys! I have a personal request to make. We have made #WAR with a lot of hard work, blood, sweat and love. Please protect our spoilers when you see the film because it will immensely add to everyone's movie watching experience. Trusting you all with this.

एक ऐसा ही ट्वीट टाइगर श्रॉफ (Tiger Shroff) ने भी किया है. उन्होंने अपने ट्वीटर हैंडल पर लिखा, 'स्पाइलर कभी भी मजेदार नहीं होते और ये फिल्म देखने के एक्सपीरियंस पर भी असर डालता है. हम सबने 'वॉर (War)' को बड़े पर्दे पर दिखाने के लिए बहुत मेहनत की है और मेरी आप सबसे बिनती है कि हमारी फिल्म और हमारे काम को बचा लीजिए.'
Hey guys! Spoilers are never fun and it impacts movie watching experience and business. We have all worked really hard to make #WAR a big screen experience and I request you to protect our film, our work. Protect our spoilers and please give us lots of love!#WarReleasingTomorrow
टाइगर श्रॉफ (Tiger Shroff) और ऋतिक रोशन (Hrithik Roshan) का ये ट्वीट सोशल मीडिया पर खूब वायरल हो रहा है. फैन्स भी उनके इस ट्वीट पर अपने रिएक्शन दे रहे हैं. बता दें, फिल्म 'वॉर' में एक्ट्रेस वाणी कपूर (Vaani Kapoor) भी मुख्य किरदार निभाती नजर आएंगी. इससे पहले ऋतिक रोशन ने सुपर 30 (Super 30) के जरिए भी खूब तारीफें बटोरी थीं.